Tenebrae

Tenebrae on Zürngradista länteen sijaitseva kaupunki. Arkkitehtuurimme on pitkälti tummaan tammeen pohjautuvaa. Meidät tunnetaan työläistemme hyvästä palkkatasosta.

* Sijainti: x:-560 z:-3360
* Pormestari: Jacob Redwaq (Raikasta)
* Hallintomalli: Demokraattinen pormestarimalli
* Tunnusvärit: Vihreä ja ruskea
* Yleisin asunnon hinta: 0-4 kultakolikkoa

## Tenebraen kaupungin säädökset

Seuraavat säädökset ovat voimassa Tenebraen kaupungissa ja sen välittömässä läheisyydessä. Säädökset pätevät lisäksi myös erämailla, mikäli Tenebrae on lähin paikallishallintokeskus. Näiden säädösten lisäksi pätevät Tenebraessa tietysti myös Aldyrian lait ja aluehallintoneuvoston asetukset. Porttikiellon Tenebraesta saanut on näiden säädösten ulkopuolella, kuten myös inkvisition sekä karmiinikaartin etsintäkuulutetut, noidat sekä lainsuojattomat. Säädökset on hyväksynyt Aldyrian kuninkaallinen ministeriö valtakunnan sisäisille asioille.

* Kiinteistöihin kellarin rakentaminen, alkuperäisten seinien, katon tai lattian muokkaaminen, resurssien tai palvelujen kauppaaminen kaupungilta ostetussa kiinteistössä, alkoholin valmistaminen sekä viljan kasvattaminen Tenebraen sisällä olevassa/lla rakennuksessa tai tontilla vaatii kaupunginjohdolta erillisen maksullisen luvan, kirjallisena. (*10.10.-18*)

* Tenebraessa työsuhteessa olevan täytyy asua Tenebraessa, joko työsuhdeasunnossa tai ostetussa rakennuksessa. Tämä koskee työläisten lisäksi myös yrittäjiä, eli niitä jotka eivät saa kaupungilta suoraan palkkaa. (*10.10-18)*
* Rikoksen kohteeksi joutuneen uhrin täytyy itse tehdä tapahtuneesta rikosilmoitus, jotta tapausta aletaan tutkimaan, (*10.10-18*)

### Rikosten tunnusmerkistö

**Murha**

*Toisen alamaisen suunniteltu hengen riistäminen. (10.10.-18)*

**Massamurha**

*Monen alamaisen hengen riistäminen lyhyen ajan sisällä. (HUOM! Ylläpito voi nähdä kohtuuttoman massamurhan sääntörikkomuksena, joten ethän tapa holtittomasti ja ilman mitään roolipelillistä syytä.) (10.10.-18)*

**Tappo**

*Toisen alamaisen hengen riistäminen tarkoituksellisesti (hetken mielijohteesta tms.). (10.10.18)*

**Kuolemantuottamus**

*Toisen alamaisen hengen riistäminen vahingossa. (10.10.-18)*

**Päällekarkaus**

*Toisen alamaisen vahingoittaminen. (10.10-18)*

**Uhkailu**

*Toisen alamaisen uhkailu häneen kohdistuvalla rikoksella. (10.10.-18)*

**Aatelisen loukkaaminen**

*Aatelissäädyssä olevan alamaisen loukkaaminen sanoilla tai teoilla. (10.10.-18)*

**Kidutus**

*Toisen alamaisen satuttaminen tiedon saamiseksi. (10.10.-18)*

**Salakuuntelu**

*Yksityisten keskustelujen luvaton kuuntelu. Keskustelu on yksityinen sitä käytäessä suljettujen ovien takana. (10.10.-18)*

**Vainoaminen**

*Toisen alamaisen jatkuva seuraaminen, vahingoittaminen, tappaminen, häiritseminen, salakuunteleminen tai ahdistelu. (10.10.-18)*

**Vakoilu**

*Toisen alamaisen jatkuva luvatta seuraaminen ja salaa katseleminen. (10.10.-18)*

**Kiristys**

*Toiselta alamaiselta palvelun tai esineen saaminen uhkaamalla jonkun henkeä ja terveyttä tai omaisuutta. (10.10.-18)*

**Nöyryytys**

*Toisen alamaisen julkinen nöyryytys. (10.10.-18)*

**Vapaudenriisto**

*Toisen alamaisen vangitseminen, kahlitseminen tai liikkumattomaksi saaminen. Väliaikaiseen vapaudenriistoon on kuitenkin oikeus vartiostolla, karmiinikaartilla ja inkvisitiolla. (10.10.-18)*

**Taskuvarkaus**

*Toisen alamaisen repusta varastaminen. (10.10.-18)*

**Asuntoon tunkeutuminen**

*Toisen alamaisen omistuksessa olevaan rakennukseen luvatta tunkeutuminen. On luvatonta mennä asuntoon, vaikka ovi tai ikkuna olisikin auki. (10.10.-18)*

**Murtovarkaus**

*Toisen alamaisen omistamasta rakennuksesta varastaminen. (10.10.-18)*

**Porttikiellon kiertäminen**

*Porttikiellot asettaa kaupunginjohto, ja se tarkoittaa ettei porttikiellon saanut henkilö saa astua varpaallansakaan Tenebraen alueelle. Kaupunkiin saapuminen porttikiellosta huolimatta johtaa sanktioihin. (10.10.-18)*

**Lemmikkieläimen tappo**

*Toisen alamaisen omistaman eläimen tappo (koirat, kissat, papukaijat, hevoset). Vapaasti vaeltavia eläimiä kuten lehmiä on kuitenkin sallittu tappaa, mikäli ne eivät ole hevosia. Kaikki Tenebraen sisällä vaeltavat villihevoset ovat kaupungin omistuksessa. (10.10.-18)*

**Tenebraen lähimaaston muokkaaminen**

*Tenebraen lähimaastoon rakentaminen tai sen muokkaaminen ilman kaupunginjohdon kirjallista lupaa on rangaistavaa. (HUOM! Näethän eron maisemagrieffin ja yksittäisen puun kaatamisen tai rakennuksen tekemisen välillä.) Poikkeuksena Tenebraelle työskentelevät puunhakkaajat saavat kaataa puita kaupungin läheltä, mikäli taimet istutetaan takaisin. (10.10.-18)*

**Eläinten pito**

*Eläinten pitäminen sisätiloissa aitauksen tai tallikarsinan sijasta on kielletty, lukuunottamatta ns. lemmikkieläimiä. Mikäli tarvitset kotieläimille yksityisen aitauksen kaupungin sisältä, otathan yhteyden kaupunginjohtoon. Kaupunki vuokraa hevosille karsinoita yksityistalleista. (10.10.-18)*

**Vartioston vastustaminen**

*Pidätyksen vastustaminen, pitkittäminen tai vaikeuttaminen. Annathan ruumiintarkastuksen ja pidätyksen tai saattamisen tutkintavankeuteen sujua sulavasti, jottet joudu suurempiin vaikeuksiin. (27.10.-18)*

### Tiettyjä standardisoituja rangaistuksia

**Hevosen tappo**

*Kaupungin omistuksessa olevan hevosen luvaton tappo. Näihin hevosiin lasketaan mukaan kaduilla kuljeskelevat villihevoset, sekä yksityistalleissa olevat hevoset. Sakko normaalitilanteessa 4 kultakolikkoa. (10.10.-18)*

**Viljan varastaminen**

*Kaupungin pelloilta viljan vieminen luvatta. Ainoastaan rengit ja vapaatyöntekijät saavat kerätä meloneita, kurpitsoja, vehnää, riisiä, porkkanoita, perunoita, kaakaopapuja sekä sokeriruokoa. Varastetun viljan määrästä riippuen sakkoa normaalitilanteessa 32 hopeataalerista viiteen kultakolikkoon. (10.10.-18)*

**Peltojen tuhoaminen**

*Kaupungin peltojen pilaaminen hyppimällä tai muulla vastaavalla. (HUOM! Peltojen tuhoaminen voidaan laskea grieffiksi suurissa määrin. Ylläpito määrittelee, mistä rangaistaan roolipelin ulkopuolella. Ethän siis tuhoa peltoja ilman järkevää roolipelillistä syytä ilman kohtuuksia.) Sakko normaalitilanteessa yhdestä kultakolikosta kuuteen kultakolikkoon. (10.10.-18)*

**Eläinten tappo aitauksista**

*Kaupungin eläinten luvaton tappaminen aitauksista on ehdottomasti kielletty. (Mikäli aitaukseen ei olla jätetty enempää kuin kaksi eläintä, on kyseessä sääntörikkomus, paitsi jos sille on järkevä roolipelillinen syy. Ylläpito määrittelee jälleen missä raja roolipelin ja sääntörikkomuksen välillä menee.) Sakko normaalitilanteessa yhdestä kultakolikosta kymmeneen kultakolikkoon. (10.10.-18)*